kardosdrur/scandi-wiki huggingface dataset:
Jon Jensen Kolding

Jon Jensen Kolding (død 1609) dansk præst og topografisk forfatter.

Han er født i eller i nærheden af Kolding og gik i Ribe Skole, hvor han blev hører. Fik embede som rektor i Kolding sammen med et hverv som kapellan, hvortil præsteembedet i Almind tilknyttede sig i 1573.

Han var dygtig til at skrive latinske vers og skrev hyldestdigte til kongen, Frederik 2., og andre stormænd. Kongen belønnede ham med det fede præstekald i Andst og Gesten sogne vest for Kolding. Jon Jensen Kolding udnævntes til magister i 1591.

Han skrev det første danske, topografiske værk med titlen Daniæ descriptio nova, og det blev trykt i Frankfurt a. M. Jon Jensen Kolding beretter selv, at anledningen var flere besøg af lensmanden Henrik Below på vej til Ribe. Andst lå ved den alfare vej mellem Kolding og Ribe og var et naturligt rastested. Henrik Below var mecklenburger og beklagede sit manglende kendskab til Danmark. Han bad derfor den lærde præst om oplysning, hvilket bragte Jon Jensen Kolding ind på forfatterbanen.

I værket kom præsten ind på emnet Halland og Syvårskrigen mod Sverige. Han kom herved til at fremsætte påstande, der fremkaldte en stærk svensk vrede. Der blev klaget officielt til den danske regering, og svenskerne henviste specielt til en paragraf i Freden i Stettin fra 1570, der forbød politiske smædeskrifter.

Den danske regering måtte reagere og indstævnede Jon Jensen Kolding for det akademiske konsistorium. Det blev en ubehagelig oplevelse for forfatteren. Professorerne kendte ham skyldig og beordrede alle eksemplarer af bogen tilintetgjort samt tilbagekaldelse af påstandene. Men det var ikke nok for magthaverne omkring kongen. De ville have ham dømt "i kongens nåde og unåde", hvilket kunne indebære en dødsdom. Det var dog for meget for dommerne, og den anklagede slap med et års suspension, der oven i købet blev mildnet noget. Men forfattervirksomheden holdt han sig fra resten af sit liv.

I stedet skabte han i samarbejde med Caspar Markdanner, lensmanden på Koldinghus, en storhedstid for Andst Kirke, som foruden tårn blev udstyret med et rigt inventar. På prædikestolens lydhimmel er der et relief forestillende Jonas, der udspys af hvalens gab med initialerne I.I.K. På Andst kirkegård står ved korets sydmur en stor sten med kun til dels læselig latinsk og dansk indskrift over Jon Jensen Kolding og hans hustru Maren Jakobsdatter.

Præster fra Danmark
Tjek fødsels- og dødsår
Personer fra Kolding
Rektorer fra Kolding Gymnasium
Kliché (band)

Kliché var en aarhusiansk rockgruppe dannet i 1977. Den bestod af Lars H.U.G., Johnny Voss, Jens Valo (senere udskiftet med Nils Torp) og Anders Brill. Steffen Brandt fra TV-2 og Hilmer Hassig fra Love Shop har kortvarigt spillet i Kliché.

Historie 

I de første år var gruppen en del af den aarhusianske punkscene og medvirkede på Pære Punk-opsamlingen i 1979. I 1980 udkom debutalbummet Supertanker, der delvist tog gruppens fokus væk fra punkrocken, og i stedet fandt inspiration fra tyske Kraftwerk, David Bowie, new-wavegruppen Talking Heads og den amerikanske konceptgruppe Devo. Sangene "Militskvinder" og "Masselinjen" indeholdt citater af den kinesiske kommunistleder Mao. Andre sange handlede om industrialisering, verdenskrig og propaganda. Gruppen er i den anledning blevet kaldt fascistoide, hvilket dog formodentlig var ironisk.
Supertanker var et skelsættende album for dansk rock og blev rost til skyerne af anmeldere. Musikanmelder Brian Christensen har betegnet albummet som et nybrud i dansk rockmusik. I 2006 blev Supertanker optaget i den danske Kulturkanon.

I 1982 udkom opfølgeren Okay Okay Boys, der udvidede gruppens futuristiske koncept.

Tredje album og opløsning

Kliché forsøgte derefter at indspille et tredje album, men i 1985 meddelte gruppen sin opløsning. ”Hunden er blevet for gammel og skal aflives” udtalte de. Senere udkom 8 timer på fabrikken, som Kliché spillede live, men aldrig udgav, på et Souvenirs-album.

Der har været flere rygter vedrørende det tredje album, bl.a. at det skulle være på engelsk, især fordi Kliché efter deres Shetlands-tur i 1984 udgav en demo med nummeret Shooting Star.

Efter Kliché 
Under navnet Voss Torp Brill indspillede Johnny Voss, Nils Torp og Anders Brill Dobbelt Plus i 1984. Lars H.U.G. indledte en solokarriere med City Slang samme år. På hans andet soloalbum, Kysser himlen farvel, bidrog Voss og Torp med et par af teksterne, Skibet hedder afsked og Dreng Dreng. Musikken blevet komponeret af H.U.G. Voss fortsatte sit tekstsamarbejde med Lars H.U.G. hele karrieren igennem. De skrev bl.a. Natsværmer fra Blidt over dig (1992) og New York fra 10 Sekunders Stilhed (2014).

Niels Torp dannede med Sofie Bonde popgruppen Souvenirs.

Jens Valo var med til at starte bandet Grind, og blev senere medlem af Amstrong, der har udgivet tre albums, senest Lack of You fra 2005.

I 2011 blev opsamlingsalbummet De Samlede Klichéer udgivet, der indeholder begge albums, samt to demoer fra Pære Punk-opsamlingen.

Diskografi

Albums  
 Supertanker, 1980, LP, MC og senere på CD (1989 og 1996) 
 Okay Okay Boys, 1982, LP, MC og senere på CD (1989 og 1996) 
 De Samlede Klichéer, 2011, CD

Singler 

 "Militskvinder/Farvel", 1979
 "Aldrig Mere/Militskvinder", 1980
 "Bravo Charlie/Patrulje", (promo 12") 1982
 "Patrulje/Okay Okay Boys", 1982
 "Bravo Charlie/Oppenheimers Formiddag", 1982
 "Shooting Star" (promo-MC), 1985

Referencer

Eksterne henvisninger 
 

 
Har spillet på Roskilde Festival
Musikgrupper fra 1977
Glorup

Glorup er en herregård i Svindinge Sogn på Sydøstfyn. Den er på 755 ha, heraf ager 363, skov 363 og andet 29 ha. 

Glorup indgår i Danmarks kulturkanon i kategorien arkitektur.

Parken anses som "en af de fineste privatejede historiske haver i Danmark".

Historie 
Den er nævnt midt i det 14. århundrede og lå nærmere landsbyen Svindinge. Den blev opført i det 15. århundrede på sin nuværende plads. Glorup var en renæssancegård, men blev i 1742-43 ombygget i barokstil af Philip de Lange og dernæst i 1762-65 ombygget af Christian Joseph Zuber (efter udkast af Nicolas-Henri Jardin) til et typisk louis seizeslot med tilhørende anglo-kinesisk have. Tagrytteren er tilføjet 1773-75. Nyt tag i 2003. 

H.C. Andersen var en hyppig gæst på Glorup og opholdt sig der i alt ca. ét år af sit liv.

Glorup er i sameje med Rygård. De to godser er tilsammen på 1132 ha. Begge indgik tidligere i Stamhuset Moltkenborg, der blev oprettet af Sophie Hedvig Raben til fordel for hendes ældste søn grev Gebhard Moltke.

Markante slægter på Glorup 
 Valkendorf – ca. 1480-1660 
 Plessen -ca. 1710-1760 
 Moltke -ca. 1760-i dag

Landsby i engelsk cottage-stil 
I 1870'erne blev der opført en række boliger i cottage-stil til de ansatte på godset. Arkitekt for den landsbylignende klynge af bygninger var Vilhelm Tvede.

Ejere af Glorup 
 (1390-1420) Povl Nielsen
 (1420-1479) Forskellige Ejere
 (1479-1532) Axel Valkendorf
 (1532-1562) Henning Valkendorf
 (1562-1601) Christoffer Valkendorf
 (1601-1605) Erik Valkendorf
 (1605-1626) Henning Valkendorf
 (1626-1658) Enke Fru Anna Brockenhuus, gift Valkendorf
 (1658-1661) Henning Valkendorf
 (1661) Henning Powisch
 (1661-1694) Hans von Ahlefeldt
 (1694-1711) Enke Fru Anna von Rumohr, gift von Ahlefeldt
 (1711-1712) Anna von Rumohrs dødsbo
 (1712-1723) Christian Siegfried von Plessen
 (1723-1752) Christian Ludvig von Plessen
 (1752-1754) Christian Sigfred von Plessen
 (1754-1757) Frederik Christian Otto lensgreve von Wedel-Jarlsberg
 (1757-1762) Hans Riegelsen
 (1762-1793) Adam Gottlob lensgreve Moltke 
 (1793) Enkefru Sophie Hedvig Raben, gift Moltke
 (1793-1851) Gebhard greve Moltke(-Huitfeldt) 
 (1851-1876) Adam Gottlob greve Moltke-Huitfeldt 
 (1876-1892) Enkefru Eliza Razumowska, gift Moltke-Huitfeldt
 (1892-1896) Gebhard Léon greve Moltke-Huitfeldt 
 (1896-1902) Enkefru Marie Seebach, gift Moltke-Huitfeldt
 (1902-1944) Adam Gottlob Carl greve Moltke-Huitfeldt 
 (1944-1965) Léon Charles Joseph greve Moltke-Huitfeldt
 (1965-2004) Alice Marie Louise Léonsdatter komtesse Moltke-Huitfeldt, gift baronesse Rosenkrantz
 (2004-) Jacob Arild Moltke-Huitfeldt Rosenkrantz (født 1980)

Glorup trinbræt 
Glorup havde trinbræt på Svendborg-Nyborg Banen (1897-1964). Det lå 1 km øst for herregården.

Henvisninger

Eksterne kilder/henvisninger 
 Godsets hjemmeside
 Danske herregårde: Glorup 

Herregårde i Nyborg Kommune
Herregårde i Svendborg Amt
Fredede slotte og herregårde i Danmark
Kulturkanonen
Fredede bygninger, konstruktioner og anlæg i Nyborg Kommune
Forbrydelsens element

Forbrydelsens element er den danske instruktør Lars von Triers debutfilm fra 1984, skrevet i samarbejde med Niels Vørsel. Den er første del af von Triers "Europa-trilogi"

Filmen handler om kriminalkommissæren Fisher (Michael Elphick), som vender tilbage til Europa for at opklare en række børnemord. Fisher kontakter sin mentor Osbourne (Esmond Knight), der har skrevet teoribogen Element of Crime om at sætte sig i forbryderens sted for at forstå hans motiver. Fisher forsøger at finde morderen efter denne metode, men får sværere og sværere ved at finde spor, der kan lede ham til morderen, og begynder samtidig at synke ned i et moralsk forfald.

"Forbrydelsens Element" er et af dansk films mest eksperimenterende værker, da det visuelt skiller sig ud fra alt andet der i 1984 var set i europæisk film. Der er brugt gult farvefilter og mange af filmens scener og replikker er citater fra poesi, billedkunst og film. Desuden foregår den i et tid- og stedløst, nærmest postmoderne Europa, hvor alt synes ødelagt og nedbrudt.

Filmen er den første i Triers første idealist-trilogi, der også omfatter Epidemic og Europa. Temaet er dog gennemgående i alle hans film. Filmen viser på galgenhumoristisk vis, hvordan idealisten giver afkald på egen identitet og mister sig selv, fordi han partout ønsker at prøve at forstå andre og samtidig ikke kan holde fast i sig selv. Trier har selv beskrevet idealisttemaet som en let ironisering over hans egen kommunistiske ungdom. Konkret har Trier endvidere udtalt en vis foragt for folk, der føler et behov for at forstå mordere og deres motiver.
 
Filmen modtog en teknisk pris ved filmfestivalen i Cannes.

Handling 
Hos en hypnotisør i Cairo bringes politimanden Fisher til at generindre sin efterforskning af nogle mystiske mord i Europa. Der er tale om et Europa i en nær fremtid, hvor alt er i opløsning og fuldstændigt forfald. Kriminalsagen, Fisher efterforsker under den barske inspektør Kramers ledelse, har tidligere været i hænderne på Fishers lærer på politiskolen, Osborne, forfatter til bogen "Forbrydelsens element". Det drejer sig om mordene i forskellige byer på nogle små piger, der solgte lodsedler. Osborne mistænkte en vis Harry Grey, men hævder nu, at denne ikke længere eksisterer. Alligevel følger Fisher sporene efter Grey fra by til by, og et uhyggeligt mønster tager form. En prostitueret østasiatisk pige, han har slået følge med, viser sig også at have været Harry Greys ledsager. Teorien i Osbornes bog er Fisher begyndt at tage alt for godt til sig. Den gik ud på at sætte sig fuldstændigt ind i den kriminelles tankegang. Også Osborne selv viser sig at have lært for meget af sin teori.

Referencer

Medvirkende 
Michael Elphick
Esmond Knight
Me Me Lai
Jerold Wells
Ahmed El Shenawi
Astrid Henning-Jensen
János Herskó
Stig Larsson
Harry Harper
Roman Moszkowicz
Lars von Trier
Frederik Casby
Duke Addabayo
Jon Bang Carlsen
Leif Magnusson
Gotha Andersen

Eksterne henvisninger 
 

Danske film fra 1984
Thrillerfilm fra Danmark
Bodilprisen for bedste danske film
Robertprisen for årets danske spillefilm
Film instrueret af Lars von Trier
Neo-noir
Science fiction-film fra Danmark
Lars H.U.G.

Lars H.U.G. (forkortelse for Lars Hugh Uno Grammy) (født 11. september 1953 i Sorgenfri som Lars Haagensen) er en dansk musiker og kunstner.

Indtil midten af 1980'erne gik han under navnet Lars Hug. Kælenavnet Hug stammer fra hans barndom og er et kælenavn. Han brugte det også som kunstnernavn. I 1987 blev Lars Hug imidlertid sagsøgt af pibefabrikanten Poul Erwin Hug, der nedlagde forbud mod at benytte navnet Hug. Han skiftede derfor navn til Lars Hugh Uno Grammy alias Lars H.U.G.

Lars H.U.G. begyndte sin karriere i gruppen Kliché, der blev dannet i 1977, og udgav to albums. Da gruppen holdt pause, udgav han City Slang med musik til Søren Ulrik Thomsens digtsamling City slang. Kliché blev opløst i 1985.

Lars H.U.G. blev i 2003 indstillet til livsvarig kunstnerydelse af Statens Kunstfond.

Diskografi 
For udgivelser med Kliché, se Kliché (band).

Studiealbum 
 City Slang (med Søren Ulrik Thomsen) (Medley, 1984)
 Kysser himlen farvel (Medley, 1987)
 Kopy (Medley, 1989)
 Blidt over dig (Medley, 1992)
 Kiss & Hug From a Happy Boy (featuring Once Around the Park) (Medley, 1996)
 Save Me from This Rock 'n' Roll (Medley, 2003)
 10 sekunders stilhed (Genlyd, 2014)

EP'er 
 Replugged Live (Genlyd, 2015)
 L.A.R.S.T H.U.G. Vega EP (Live) (GUH, 2021)

Livealbum 
 L.A.R.S.T H.U.G. Vega Koncert (Vega, 2021)

Opsamlingsalbum 
 G.R.E.A.T.E.S.T. (Medley, 1993)
 Greatest H.U.G. (EMI, 2004)
 De første fra Lars H.U.G. (EMI, 2012)

Referencer

Eksterne henvisninger 
 
https://www.larshug.dk/
 http://www.hug-info.dk

Har spillet på Roskilde Festival
Kunstnere på finansloven
Rockmusikere fra Danmark
Kliché
Personer fra Kongens Lyngby
Forlaget Lysningen

Forlaget Lysningen er et dansk forlag, som udgiver faglitteratur og skønlitteratur i såvel papir- som e-format (Adobe, Microsoft og Mobipocket).

Forlaget har blandt andet udgivet korte biografier om forfatterne John Grisham, Douglas Adams og Stephen King.

Forlag fra Danmark
USS Atka

USS Atka var en isbryder, der bl.a. er blevet anvendt af den amerikanske kystvagt og af den sovjetiske handelsflåde. Skibet var i tjeneste fra 1944 til 1976. Et fotografi af skibet er blevet anvendt som frontcoveret til Rammsteins album Rosenrot (fra 28. oktober 2005). Det er taget af fotografen Charles Swithinbank 13. marts 1960 på Antarktis.

Krigsskibe fra USA
Isbrydere
Margaret af Skotland

Margaret af Skotland (ca. april 1283 i Norge – september/oktober 1290 på Orkneyøerne) var datter af den norske kong Erik Præstehader og dennes skotske hustru, Margaret. Moderen døde kort efter datterens fødsel. 

Da den skotske kong Alexander 3. døde i 1286, var hans tre børn af første ægteskab allerede døde. Hans anden hustru og dronning gennem de sidste fem måneder, Yolande, hævdede at være gravid og krævede derfor magten. Den påståede graviditet viste sig at være opspind, og den treårige Margaret blev udpeget til dronning. Margaret var Alexanders barnebarn og hans eneste efterkommer.

Margarets mormors bror, Edvard, der var konge i England, blev blandet ind i de usikre forhold. I 1290 bestemte han, at Margaret skulle giftes med hans søn, prins Edvard af Wales, men på rejsen fra Norge til Skotland blev Margaret syg og døde på Orkneyøerne samme år. I 1292 blev John Balliol kronet som konge af Skotland.

Se også 
Skotlands historie
Skotlands regenter

Referencer 

Regerende dronninger af Skotland
Kongelige fra Norge
Al Taliaferro

Al Taliaferro (egentlig Charles Alfred Taliaferro, født 29. august 1905, død 3. februar 1969) var en amerikansk tegneserietegner fra Colorado. Han var med til at skabe Rip, Rap og Rup samt Bedstemor And og Anders Ands hund Bernhard.

Han tegnede kun få lange historier, men fokuserede i stedet på dagstriber og søndagssider til aviserne. Han tegnede i 1934 serieudgaven af Den kloge lille høne (The Wise Little Hen), hvor anden havde fået sin debut, da han stod bag Silly Symphonies. Da han i 1936 fik overtalt The Walt Disney Company til at lade anden være hovedfigur i denne stribe, fik det stor succes, og allerede året efter kunne han i samarbejde med Bob Karp lade den hidsige and have sin egen serie. Her indførte han snart de ovennævnte nye figurer.

Referencer 

Tegneserietegnere fra USA
Anders And-tegnere
Tegneserieforfattere fra USA
Disney Legends
Øster Toreby

Øster Toreby er en lille landsby, som ligger på østkysten af Lolland i Toreby Sogn i Guldborgsund Kommune. Tilhører Region Sjælland.

Fra Ø. Toreby Station er der forbindelse til Nakskov og Nykøbing Falster med Lollandsbanen.

Lokaliteter på Lolland
Lokaliteter i Guldborgsund Kommune
Fane

En fane er en type flag, som almindeligvis bæres på en fanestang. Faner har oprindelig rent militær anvendelse, men benyttes i mange sammenhænge og af mange forskellige organisationer, og har derfor mange forskellige udformninger.

En standart er en fane, som benyttes af kavaleriet – en rytterfane. På standarten er flagdugen kun cirka en tredjedel så stor som på en fane, fordi standarten skal være let at føre til hest.

Se også 
 Vexillum
 Veksillologi

Flag

cs:Standarta
en:Banner
fr:Étendard (bannière)
Anemometer

Et anemometer er et måleinstrument, som måler vindhastighed. Anemometre bliver særligt anvendt inden for meteorologi og til at finde ud af, om det kan betale sig at opsætte en vindmølle på et givet sted.

Normalt er anemometeret udstyret med en vindfane til at bestemme vindretningen med. I stedet for kopper kan anemometeret være udstyret med propeller. Det er dog ikke almindeligt. Kopanemometeret har en lodret akse og tre kopper, der fanger vinden. Rotationshastigheden og derigennem vindhastigheden bliver registreret elektronisk.

Måleinstrumenter
Bordesholmalteret

Bordesholmalteret er et 6,5 m højt og 7 m bredt alter fra billedskæreren Hans Brüggemanns (ca. 1485-1523) værksted. Det blev lavet 1514-1521 til Bordesholm Klosterkirke. I 1666 blev det flyttet til Slesvig Domkirke, hvor det stadig er.

Alteret blev i 2006 medtaget i Kulturkanonen.

Litteratur 
 Doris Ottesen: Bordesholmalteret i Slesvig Domkirke, Poul Kristensen:Herning 2004

Ekstern henvisning 
 Artikel om alteret

Kulturkanonen
Bananen - skræl den før din nabo

Bananen – skræl den før din nabo er en dansk komediefilm fra 1990 instrueret af Regner Grasten, der også skrev manuskript sammen med Michael Hardinger. Hovedpersonerne spilles af folkene fra Onkel Dum & Bananerne.

Medvirkende 
 Thomas Høg
 Lasse Aagaard Nielsen
 Sune Svanekier
 Jens Korse
 Dick Kaysø
 Ole Ernst
 Brian Patterson
 Torben Zeller
 Claus Bue
 Peter Green Larsen
 Jan Monrad
 Søren Rislund

Eksterne henvisninger 
 

Danske film fra 1990
Komediefilm fra Danmark
Dansksprogede film
Morningside Records

Morningside Records er et indie-pladeselskab grundlagt i Aarhus i 2001. Selskabet er ikke længere tilknyttet Aarhus. Morningside har en af de stærkeste profiler blandt danske selvstændige pladeselskaber. I 2008 er blandt andet udgivet det tredje Larsen & Furious Jane-album kaldet "Zen Sucker". Selskabet ledes af Jesper Brodersen. Dette har tidligere været i samarbejde med Jesper Majdall, der nu alene er musikmanager.

Bands og soloprojekter på Morningside 
Delicia Mini
Figurines
Ghost Voo
I Am Bones
Jomi Massage
Larsen and Furious Jane
My Friend George
Oceano Da Cruz
Oh No Ono
Simon Bukhave
Shout Wellington Air Force
Strumm
The Morningside
Twins Twins
Under Byen

Eksterne henvisninger 
Morningside Records' hjemmeside med mere info og lydfiler med de enkelte artister 

Etableret i 2001
Pladeselskaber fra Danmark
Dagens Donna

Dagens Donna er en dansk film fra 1990, instrueret af Stefan Henszelman efter manuskript af Hanne-Vibeke Holst.

Medvirkende
 Birgitte Simonsen, Donna, fotograf
 Hanne Windfeld Lund, Britt, lærer
 Ole Lemmeke, Lasse
 Jens Arentzen, Thomas
 Jesper Christensen, Michael, advokat
 Nanna, Thomas' veninde
 Dick Kaysø, Per Kjær, Donnas chef
 Claus Flygare, Reklamechef
 Lizzi Lykke, Marie
 Birgit Conradi, Tove, Britts mor
 Eva Krogh, Lillian, Donnas mor
 Anders Hove, Kræn
 Kjeld Høegh, Anders Hoves stemme
 Jens Erik Roepstorff, Fotomodel
 Jens Bald, Bartender
 Janek Lesniak, Fyr ved butik
 Eva Jensen, Pige på værft
 Frederik Tancrede Olsen, Dreng i fotoatelier
 Marie Chisleine, Drengens mor
 Michel Conradi, Britts lillebror
 Oskar Jung, Michaels søn
 Svend Erik Jensen, Kirketjener
 Jørgen Weel
 Elsa Kourani
 Inger Lauridsen
 Anne-Dorte Koch
 Michael F. Hansen
 Lene Johansen
 Inge Kjeldsen Nielsen

Eksterne henvisninger 
 

Dramafilm fra Danmark
Danske film fra 1990
Dansksprogede film
Wacken

Wacken kan henvise til flere artikler:

 Wacken (by)
 Wacken Open Air, verdens største Metal-Festival afholdt i kommunen.
Inge Krokrygg

Inge Krokrygg (født i 1135, død i 1161) var konge af Norge fra 1136 til 1161.

Han blev født i 1135 som søn af kong Harald Gille. Inge blev valgt til konge på Borgartinget (Oslo) i 1136. Samtidig blev broderen Sigurd Munn valgt til konge på Øretinget (Trondheim). I virkeligheden var det stormænd som Tjostulv Åleson, Gregorius Dagsson og Erling Skakke, der regerede for de to barnekonger.

Som toårig var han med i et slag, båret af Tjostulv Åleson, men denne tabte ham, så han fik en invaliderende rygskade (Krogryg).

Inge Krokrygg kæmpede i 1150'erne mod brødrene Øystein Haraldsson og Sigurd Munn og fik med støtte af den stærke Gregorius Dagsson slået dem begge ihjel. Inge Krokrygg faldt i et slag i 1161 mod Sigurd Munns søn Håkon Herdebrei.

Regenter af Norge
Fyrster fra middelalderen
Nordmænd i 1100-tallet
Klampenborg Station

Klampenborg Station er en station på kystbanen mellem Københavns Hovedbanegård og Helsingør samt endestation for S-bane linje C, som i øvrigt er den eneste S-tog-linje der kører til denne station. Videre transport fra mod Helsingør kan opnås ved at benytte Kystbanen som afgår fra stationens andre spor.
Selve stationen er i ét plan, med en kiosk liggende i "midterøen". I østlig retning ligger Kystbanesporet og mod vest ligger selve bydelen Klampenborg. Går man mod nord kommer man op til Peter Lieps vej, hvorfra Dyrehaven kan ses. På dette stræk holder normalt hestevogne, som mod betaling, kører rundt i Dyrehaven og til Dyrehavsbakken.

Stationen ligger centralt i forhold til flere berømte besøgssteder, heriblandt kan nævnes:
 Dyrehavsbakken – verdens ældste forlystelsespark ligger ca. 10 minutters gang fra stationen.
 En af indgangene til Dyrehaven ligger i umiddelbar nærhed af udgangen fra stationen.
 Bellevue Strand – og dermed Strandvejen ligger blot få minutters gang fra togets holdeplads.
 Bellevue teatret – Teatrets bagside kan ses fra perronen og støder dermed op til stationens område.

Antal rejsende 
Ifølge Østtællingen var udviklingen i antallet af dagligt afrejsende på Kystbanen:

Ifølge Østtællingen var udviklingen i antallet af dagligt afrejsende med S-tog:

Noter

Litteratur 
 Statistisk Årbog for København og Frederiksberg samt Hovedstadsregionen 1992; København 1992; s. 143 
 Statistisk Årbog for København og Frederiksberg samt Hovedstadsregionen 1996; København 1996; s. 132 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2008 DSB og DSB S-tog; s. 19

Eksterne henvisninger 
 Klampenborg Station på dsb.dk

S-togs-stationer
Station
Stationer på Kystbanen
Fredede jernbanestationer i Danmark
Fredede bygninger, konstruktioner og anlæg i Gentofte Kommune
Heinrich Wenck